cyanic-selkie/wikianc huggingface dataset:
ڈائری آف اے نیمفومیناک
ڈائری آف اے نیمفومیناک (ہسپانوی زبان: Diario de una ninfómana) 2008ء کی ایک ہسپانوی شہوت انگیز ڈراما فلم ہے جس کی ہدایت کاری کرسچن مولینا نے کی ہے اور اس میں بیلن فیبرا اور لیونارڈو سبراگلیا نے اداکاری کی ہے۔ یہ فرانسیسی مصنف ویلری ٹاسو کے 2005ء کے سوانحی ناول پر مبنی ہے۔ ریاست ہائے متحدہ اور مملکت متحدہ میں یہ فلم انسیشیبل: ڈائری آف اے سیکس ایڈیکٹ کے عنوان سے ریلیز ہوئی۔
کہانی
ویل ایک 28 سالہ خاتون ہے جس میں جنسی تعلقات کی شدید خواہش ہے۔ وہ اکثر متعدد مردوں کے ساتھ جنسی تعلق رکھتی ہے، بشمول ایلکس، جس کی ایک گرل فرینڈ ہے۔ ویل کی شدید جنسی بھوک سے تنگ آکر، الیکس نے جنگلی محبت کی ایک رات کے بعد غصے سے اس سے رشتہ توڑ دیا۔ ویل بعد میں ایک خالی ٹرین سٹیشن پر جاتی ہے، جہاں وہ ایک اجنبی سے ملتی ہے اور اس کے ساتھ جنسی تعلقات قائم کرتی ہے۔
ویل اپنی ضرورت سے زیادہ جنسی بھوک سے بھی پریشان ہے۔ وہ اپنی دادی کے ساتھ کھل کر اپنی جنسی زندگی پر تبادلہ خیال کرتی ہے، جو اسے اپنی مرضی کے مطابق کرنے کی ترغیب دیتی ہے۔ وہ یہ بھی تجویز کرتی ہے کہ ویل ایک ڈائری رکھیں کیونکہ اس سے وضاحت فراہم کرنے میں مدد مل سکتی ہے۔ ویل بارسلونا میں ایک فرم کے مارکیٹنگ ڈیپارٹمنٹ میں کام کرتی ہے۔ جب اس کا پرانا دوست، حسن، بارسلونا کا دورہ کرتا ہے، تو وہ اس کے ساتھ جنسی تعلق قائم کرنے کے لیے جلدی کام چھوڑ دیتی ہے۔ اگلے دن، ویل کام کے لیے دیر سے آتی ہے، جو بالآخر اسے نوکری سے برخاست کرنے کا باعث بنتی ہے۔
ویل ملازمت کے انٹرویو کے ایک جوڑے میں شرکت کرتا ہے۔ دوسرا انٹرویو لینے والا، جمائم، ویل کی طرف متوجہ ہو جاتا ہے اور اس سے پوچھتا ہے؛ وہ فوری طور پر قبول کرتی ہے. اپنے معمول کے خلاف، ویل نے اپنی پہلی تاریخ کے بعد اس کے ساتھ نہ سونے کا فیصلہ کیا۔ جمائم نے فوری طور پر ان کے رہنے کے لیے ایک مہنگا گھر خرید لیا، حالانکہ ویل اپنے اسراف طرز زندگی سے پریشان ہے۔ اس دوران، ویل اپنی دادی سے ملنے جاتی ہے، جو بیمار ہے اور آخرکار مر جاتی ہے۔
حوالہ جات
زمرہ:2008ء کی فلمیں زمرہ:2008ء کی ڈراما فلمیں زمرہ:برشلونہ میں عکس بند فلمیں زمرہ:میدرد میں عکس بند فلمیں
فیئرویو (نزد ہیلویٹیا)، رانڈولپہ کاؤنٹی، مغربی ورجینیا
فیئرویو (نزد ہیلویٹیا)، رانڈولپہ کاؤنٹی، مغربی ورجینیا, Randolph County, West Virginia) ریاستہائے متحدہ امریکا کا ایک انانکارپوریٹڈ کمیونٹی جو Randolph County میں واقع ہے۔
تفصیلات
فیئرویو (نزد ہیلویٹیا)، رانڈولپہ کاؤنٹی، مغربی ورجینیا کی مجموعی آبادی 886.98 میٹر سطح سمندر سے بلندی پر واقع ہے۔
حوالہ جات
زمرہ:مغربی ورجینیا میں انانکارپوریٹڈ علاقے
لائٹ کوائن
لائٹ کوائن انٹرنیٹ پر استعمال ہونے والی مجازی کرنسی ہے۔
بیرونی روابط
زمرہ:2011ء کے سافٹ ویئر زمرہ:متبادل زر زمرہ:کامنز زمرہ جس کا ربط ویکی ڈیٹا پر ہے زمرہ:2011ء میں متعارف کرنسیاں زمرہ:ویکی ڈیٹا سے مطابقت رکھنے والی مختصر تفصیل
ونگشنگ، فوجین
حوالہ جات
زمرہ:فوجیان کی ٹاؤن شپ سطح تقسیمات زمرہ:Short description is different from Wikidata
ثناء الحق صدیقی
مولانا ثناء الحق صدیقی (پیدائش: 17 ستمبر، 1919ء - وفات: 9 اپریل، 1996ء) پاکستان سے تعلق رکھنے والے اردو کے ممتاز محقق، مؤرخ اور مترجم تھے۔
حالات زندگی
ثناء الحق صدیقی 17 ستمبر، 1919ء میں پیدا ہوئے۔ ان کی تصانیف میں تصوف کی حقیقت، بزم انجم،مولانا محمد علی جوہر حیات اور تعلیمی نظریات، تاریخ شاہ عالم اور عمدہ اردو عروض شامل ہیں۔ تراجم میں بائبل، قرآن اور سائنس شامل ہیں ۔
وفات
ثناء الحق صدیقی 9 اپریل، 1996ء کو کراچی، پاکستان میں وفات پا گئے اور پاپوش نگر قبرستان میں سپردِ خاک ہوئے۔
حوالہ جات
زمرہ:1919ء کی پیدائشیں زمرہ:1996ء کی وفیات زمرہ:اردو محققین زمرہ:پاکستانی مترجمین زمرہ:پاکستانی مسلم شخصیات زمرہ:پاکستانی مورخین زمرہ:کراچی کے مصنفین زمرہ:پاپوش نگر قبرستان میں مدفون شخصیات
وائٹفیلڈ ٹاؤن شپ، مارشل کاؤنٹی، الینوائے
وائٹفیلڈ ٹاؤن شپ، مارشل کاؤنٹی، الینوائے ریاستہائے متحدہ امریکا کا ایک ٹاؤن شپ جو مارشل کاؤنٹی، الینوائے میں واقع ہے۔
حوالہ جات
زمرہ:الینوائے کے ٹاؤن شپ زمرہ:الینوائے میں 1849ء کی تاسیسات زمرہ:مارشل کاؤنٹی، الینوائے میں ٹاؤن شپ
چک چکوڑہ
چک چکوڑہ پاکستان کا ایک گاؤں جو پنجاب ضلع چکوال میں واقع ہے۔ جو یونین کونسل جند اعوان میں ہے یہ پیر پھلائی کے قریب ہے
حوالہ جات
زمرہ:ضلع چکوال کے آباد مقامات
سانتا لوسیا کوتسومالگواپا
سانتا لوسیا کوتسومالگواپا گواتیمالا کا ایک بلدیہ جو ایسکوینتلا محکمہ میں واقع ہے۔
ارمینہ رانا خان
ارمینہ رانا خان ایک پاکستانی کینیڈین ٹیلی ویژن اور فلمی اداکارہ اور ماڈل ہیں وہ پاکستان کی ایک مشہور اداکارہ ہیں جنہیں لکس اسٹائل ایوارڈ ، ہم ایوارڈ اور نگار ایوارڈ میں نامزدگی بھی ملی ہے۔ ان کی زیادہ تر ٹیلی ویژن سیریز جس میں انہوں نے اداکاری کی ، وہ انتہائی کامیاب رہیں ، جس نے ارمینہ خان کو اردو تفریحی صنعت میں ایک اہم مقام دیا  2016 میں ، ایسٹرن آئی نے ان کا نام "50 سیکسی ایشین خواتین" میں شامل کیا اور اگلے ہی سال ، انہیں پاکستان اچیومنٹ ایوارڈ دیا گیا۔ ارمینہ خان ، ٹورنٹو میں پاکستانی والدین کے گھر پیدا ہوئیں ان کی پرورش مانچسٹر میں ہوئی اور انھوں نے مانچسٹر یونیورسٹی سے بزنس ایڈمنسٹریشن میں ماسٹر ڈگری حاصل کی۔ ارمینہ خان نے کچھ مہینوں تک بطور ماڈل کام کیا اور بعد میں کینز فلم فیسٹیول میں نمائش پانے والی برطانوی شارٹ فلم ریتھ سے اپنی اداکاری کا آغاز کیا ، اس میلے میں شرکت کرنے والی وہ پاکستان کی پہلی اداکارہ بن گئیں۔ انھوں نے رومانٹک ٹیلی ویژن سیریز محبت اب نہیں ہوگی (2014) میں ایک مخالف کے کردار سے شہرت حاصل کرنے کے ساتھ ساتھ ، ہم ایوارڈز میں بہترین ولن نامزدگی بھی حاصل کی انھوں نے اس کے بعد رومانٹک سیریز— عشق پرست)2015 اور کرب (2015) میں اپنے مرکزی کرداروں کے لیے وسیع پیمانے پر تنقید بھی برداشت کی۔ 2015 اور 2016 میں ، ناول بن روئے انسو کی فلم کے لیے کام کیا۔اوراس کے لیے بہترین معاون اداکارہ کے لیے لکس اسٹائل ایوارڈ کے لیے نامزدگی حاصل کی۔ انہوں نے رومانٹک کامیڈی فلم جاناں اور جنگی ڈراما یلغار میں خواتین کی مرکزی کردار ادا کرتے ہوئے اردو سنیما میں اپنے آپ کو قائم کیا ، یہ دونوں فلمیں اب تک کی سب سے زیادہ کمائی کرنے والی پاکستانی فلموں میں شامل ہیں۔
ذاتی زندگی
ارمینہ خان نے جولائی 2017 میں ٹویٹر پر برطانوی پاکستانی تاجر فیصل خان سے اپنی منگنی کا اعلان کیا تھا۔ اسی سال ، خان نے انکشاف کیا کہ فیصل نے اسے کیوبا کے ساحل پرشادی کی پیشکش کی
بیرونی روابط
زمرہ:اردو سنیما میں اداکارائیں زمرہ:اکیسویں صدی کی پاکستانی اداکارائیں زمرہ:بقید حیات شخصیات زمرہ:پاکستانی فلمی اداکارائیں زمرہ:پاکستانی ماڈل خواتین زمرہ:پاکستانی نژاد کی کینیڈین اداکارائیں زمرہ:پشتو سنیما کی اداکارائیں زمرہ:غیر موجود سال پیدائش (بقید حیات شخصیات) زمرہ:کینیڈین فلمی اداکارائیں زمرہ:ٹورانٹو کی اداکارائیں زمرہ:کینیڈین خواتین ماڈل زمرہ:مملکت متحدہ میں کینیڈین تارکین وطن زمرہ:فضلاء مانچسٹر یونیورسٹی زمرہ:اکیسویں صدی کی کینیڈین اداکارائیں زمرہ:ہندی سنیما کی اداکارائیں زمرہ:پنجابی شخصیات زمرہ:Short description is different from Wikidata زمرہ:پشتون خواتین
مہارانی مہیندر کور
مہارانی مہیندر کور جنہیں احتراماً راج ماں بھی کہا جاتا ہے۔ مہیندر کور 14 ستمبر 1922 کو سماج اور جمہوریت تحریک کے بانی سر ہرچند سنگھ جیجی کے ہاں ضلع سنگرور کے ایک دور دراز اور پسماندہ گاؤں پنڈ کڑل میں پیدا ہوئیں۔ ان کی والدہ کا نام مہتاب کور تھا۔ آپ کے والدین ایک کھاتے پیتے خاندان سے تعلق رکھتے تھے اسی لیے انہوں نے مہارانی مہندر کور کو تعلیم حاصل کرنے کے لیے لاہور کے کوئین میری کالج میں داخلہ دلوایا۔
سیاسی اور سماجی خدمات
تقسیم ہندوستان کے وقت بہت سے مہاجر پٹیالہ آئے تو مہارانی مہندر کور نے 1947 سے لے کر1949 تک ریاست پٹیالہ کی جانب سے مہاجرین کی دوبارہ آباد کاری کے لیے بنائے گئے منصوبوں کی نگرانی ذاتی دلچسپی لے کر کی۔ آپ 1953 سے لے کر 1966 تک چیئرپرسن سمال سیونگ بورڈ پیپسو پنجاب اور 1953سے لے کر 1970 میمبر نیشنل سیونگز سینٹرل ایڈوائیزری کمیٹی رہیں۔ اس کے علاوہ پنجاب سوشل ویلفیئر بورڈ کی چیئرپرسن 1957 سے 1960 تک اور چیئرپرسن نیشنل سیونگز ایڈوائیزری کمیٹی 1957 سے 1970 تک ہوتے ہوئے پنجاب اور مدھیہ پردیش کی انچارج رہیں۔ اسی طرح بہت سارے سماجی اداروں جن میں سینٹرل سوشل ویلفیئر بورڈ، بھارتی گرامین خواتین سنگھ،ایسوشیئیشن فار شوشل ہیلتھ،ورلڈ ایگریکلچر فیئر میموریال فارمرز ویلفیئر ٹرسٹ،انٹرنیشنل فیڈریشن جنیوا اور سینٹرل انسٹیچیوٹ ریسرچ اینڈ ٹریننگ ان پبلک کوآپریشن وغیرہ کی چیئرپرسن یا رکن رہی ہیں ۔ آپ 1964-1967,1978-1982 راجیہ سبھا کی رکن میمبر اور 1967 سے 1971 تک پٹیالہ سے لوک سبھا کی رکن رہی ہیں۔ آپ 1973 سے 1977 تک انڈین نیشنل کانگرس کی جنرل سیکٹری رہی ہیں اور پھر پارٹی چھوڑ کے جنتا دل میں شامل ہو گئی تھیں۔ اور پھر آپ کچھ عرصے کے لیے 1977 میں جنتا پارٹی کی جنرل سیکٹری بھی رہیں۔ اس وقت آپ پریزیڈینٹ ایسوسی ایشن فار سوشل ہیلتھ ان انڈیا اور سردار ولبھ بھائی پٹیل یادگار ٹرسٹ کی بھی میمبر تھیں۔
ریاست اڑیسہ
صوبہ اڑیسہ (Orissa Province) برطانوی راج کا ایک صوبہ تھا، جسے 1 اپریل 1936ء کو صوبہ بہار، اڑیسہ کو تقسیم کر کے بنایا گیا تھا۔
مہارانی مہیندر کور
وفات
25 جولائی 2017 کو 95 سال کی عمر میں دل کا دورہ پڑنے کی وجہ سے موت واقع ہو گئی۔
ریاست اڑیسہ
تاریخ
1803ء کو اڑیسہ پر برطانوی راج کا مکمل قبضہ ہو گیا تھا۔ اس وقت اڑیسہ برطانوی راج کے بنگال پریزیڈنسی میں آگیا۔ پھر 22 مارچ 1912ء کو صوبجات بہار و اڑیسہ دونوں کو بہار اور صوبہ اڑیسہ کی حیثیت سے بنگال سے الگ کر دیا گیا۔ 1 اپریل 1936ء کو صوبجات بہار و اڑیسہ تقسیم ہوکر دو صوبے صوبہ بہار اور صوبہ اڑیسہ (موجودہ: اڈیشا) وجود میں آئے۔
مہارانی مہیندر کور
حوالہ جات
https://pnb.m.wikipedia.org/wiki/مہارانی_مہندر_کور
ریاست اڑیسہ
بیرونی روابط
زمرہ:1947ء میں تحلیل ہونے والی ریاستیں اور عملداریاں زمرہ:برطانوی ہند کے صوبے زمرہ:بنگال پریذیڈنسی زمرہ:تاریخ اوڈیشہ زمرہ:1936ء میں قائم ہونے والے ممالک اور علاقے زمرہ:ویکی ڈیٹا سے مطابقت رکھنے والی مختصر تفصیل
ایتھلوولف
ایتھلوولف (Æthelwulf) (قدیم انگریزی برائے "نبیل بھیڑیا") 839ء تا 858ء ویسکس کا بادشاہ تھا۔
حوالہ جات
زمرہ:858ء کی وفیات زمرہ:خاندان ویسکس زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل
ریئس صدیقی بہرائچی
ریئسؔ صدیقی بہرائچی کا پورا نام ریئس احمد صدیقی ہے۔ ان کی پیدائش 10 جولائی 1967ء مطابق 2 ربیع الاول 1387ھ کو ظفر محمد صدیقی اور عقیق النساء کے گھر میں ہوئی ۔
ابتدائی حالات
ریئس صدیقی کی ابتدائی تعلیم مدرسہ جامعہ غازیہ سیدالعلوم بڑی تکیہ بہرائچ سے شروع ہوئی جہاں آپ نے در جہ 5 تک کی تعلیم حاصل کی پھرشہر بہرائچ کے مشہور کالج آزاد انٹر کالج مین درجہ 6 میں داخلہ لیا اور انٹر تک کی تعلیم وہی حاصل کی پھر شہر کے مشہور ڈگری کالج کسان ڈگری کالج میں داخلہ لیا اور وہاں سے اردو میں ایم۔ اے کرکے اپنی تعلیم کو پورا کیا پھر محکمہ تعلیم اترپردیش میں استاد ہوگے اور درس تدریس میں لگ گئے اور ساتھ ہی ساتھ صحافت بھی کرنے لگے۔ آج آپ ضلع بہرائچ کے ترقیاتی حلقہ بلہا کے ایک اسکول میں صدر مدرس کا کام انجام دے رہے ہیں اور ساتھ ہی ساتھ اردو ادب کی خدمت میں لگے ہوئے ہیں۔
ادبی سفر
ریئس صدیقی جب درجہ 6 میں تھے اور دوسروں کی نعت بہت ہی خوبصورت آواز میں پڑھتے تھے جسے سن کر کالج کے پرنسپل نے قومی ترانہ پڑھنے کے لیے منتخب کر لیا۔ دھیرے دھیرے سالانہ اجلاس، بیت بازی میں شرکت ہونے لگی۔ اس وقت بیت بازی کا مقابلہ ضلعی سطح پر ہوتے تھے جس میں دوسرے کالجوں کے طلبہ سے مقابلہ ہوتا تھا۔ اس شوق سے ہی شعری رجحان بنا اور ریئس صدیقی کی رہ نمائی کالج کے استاد عقیل انجم جو عقیل انجم ؔ بہرائچی کے نام سے مشہور شاعر تھے نے کی۔ انٹر کے درجہ میں پہنچتے ہے تب شعر کہنے کی شروعات کی۔ لیکن شاعر کے طور پر تب ابھرے جب آپ کو استاد شاعر ڈاکٹر عبرت ؔ بہرائچی کی شاگردی حاصل ہوئی ۔1985-86ء میں اپنی شاعری کے ابتدائی دور میں شہر کی تمام ادبی تنظیموں کے طرحی غیر طرحی شعری نشتتوں میں شرکت کرنا شروع کیا اور شاعری سے شامعین کو اثر انداز کیا۔ ریاست اترپردیش کے تمام اضلاع میں مشاعروں میں شرکت کی۔ آپ کی ایک خاص بات یہ ہے کہ آپ نعتیہ اور منقبتی مشاعروں میں زیادہ شرکت کرتے ہیں۔ ریئس صدیقی کو آج جو شہرت حاصل ہے و نعتیہ اور منقبتی شاعری کی وجہ سے ہے ۔
ایوارڈ
ریئس صدیقی کو شہر اور ضلع بہرائچ کی تمام تنظیموں نے اعزازات و اسناد سے نوازا ہے جنکی تعداد تقریبن تین درجن ہے۔ جن میں سے کچھ نام اس طرح ہیں۔ جمال آزر ایوارڈ، ڈاکٹر سعید عارفی ایوارڈ، سیرت کمیٹی بہرائچ کا باوقار ایوارڈ، اکھل بھارتیہ ودھی پرتسٹھان ضلع بہرائچ کے ذریعہ ضلع جج کے ہاتھوں ساہتیہ شری ایوارڈ، غزل شری سمان ،نگر پالیکا شہر بہرائچ سے کاویہ شری سمان اور غزل رتن ایوارڈ قابل ذکر ہے ۔
ادبی شخصیات سے رابطہ
ریئس صدیقی کا ادبی سفر تقریبن تیس سالوں پر مشتمل ہیں۔ آپ کے استادڈاکٹر عبرت ؔ بہرائچی ہے۔ ریئس صدیقی کا بہرائچ ضلع کی ادبی دنیا میں ایک الگ مقام حاصل ہے۔ ریئس صدیقی کا بہت سی ادبی شخصیات سے رابطہ رہا ہے جن میں سے کچھ نام اس طرح ہے ضلع بہرائچ کے شعرا کے نام وصفی ؔ بہرائچی،بابا جمالؔ،واصل بہرائچی، نعمت بہرائچی،جمال آذر، اثر ؔ بہرائچی، پروفیسر سید خالد محمود، واصفؔ فاروقی،اطہر ؔ رحمانی ،ڈاکٹر قمرؔ ریئس بہرائچی، ڈاکٹر مبارک ؔ علی بہرائچی ،مظہرؔ سعید، نظرؔ بہرائچی،اشہر ؔ بہرائچی،فوق ؔ بہرائچی ،منظورؔ بہرائچی اور فیضؔ بہرائچی شوق ؔ نیپالی وغیرہ نام قابل ذکر ہیں۔
حوالہ جات
زمرہ:1967ء کی پیدائشیں زمرہ:اتر پردیش کے شعرا زمرہ:بقید حیات شخصیات زمرہ:بھارتی اردو شعرا زمرہ:بہرائچ کی شخصیات زمرہ:بہرائچ کے شعراء
جگواوو
جگواوو پولینڈ کا ایک رہائشی علاقہ جو Gmina Sztabin میں واقع ہے۔
حوالہ جات
زمرہ:Short description is different from Wikidata
ونس بروڈرک
ونسنٹ بروڈرک (پیدائش: 17 اگست 1920ء) | (انتقال: 14 نومبر 2010ء)، جو ونس بروڈرک کے نام سے جانا جاتا ہے، ایک انگریز کرکٹ کھلاڑی تھا جو نارتھمپٹن شائر کے لیے اور مختصر طور پرایم سی سی کے لیے کھیلا۔ ایک آل راؤنڈر سمجھے جانے والے، بروڈرک نارتھمپٹن شائر کی تاریخ میں ایک ہی اننگز میں تیسرے بہترین باؤلنگ کے لیے قابل ذکر ہیں۔ کیریئر کا یہ بہترین 9-35 رنز 1948ء میں ہورشام میں سسیکس کے خلاف تھا۔ وہ بیکپ ، لنکاشائر میں پیدا ہوا تھا۔ ونچسٹر میں رہ کر اور شہر کے بالکل باہر کولڈن کامن میں رہنے والے اپنے بعد کے سالوں میں بروڈرک 50 سال سے زیادہ عرصے تک شہر کے ویکہم آرمز میں باقاعدہ رہے۔
انتقال
ان کا انتقال 14 نومبر 2010ء کو ونچیسٹر، ہیمپشائر، انگلینڈ میں 90 سال کی عمر میں ہوا۔
حوالہ جات
زمرہ:انگریز کرکٹ کوچ زمرہ:نارتھ بمقابلہ ساؤتھ کرکٹ کھلاڑی زمرہ:میریلیبون کرکٹ کلب کے کرکٹ کھلاڑی زمرہ:نارتھیمپٹنشائر کے کرکٹ کھلاڑی زمرہ:انگلستان کے کرکٹ کھلاڑی زمرہ:2010ء کی وفیات زمرہ:1920ء کی پیدائشیں
جوزف بٹر ورتھ
جوزف بٹر ورتھ (پیدائش: 1770ء) | (انتقال: 30 جون 1826ء) ایک انگریزی قانون کے کتاب فروش اور سیاست دان تھے۔ وہ ریو کا بیٹا تھا۔ جان بٹر ورتھ ، کوونٹری میں ایک بپٹسٹ منسٹر جہاں وہ پیدا ہوا تھا۔ کم عمری میں وہ لندن چلا گیا جہاں اس نے قانون کی کتابوں کی تجارت سیکھی، اور فلیٹ سٹریٹ میں ایک بڑا اور منافع بخش ادارہ قائم کیا جس میں بعد میں اس کے بھتیجے ہنری بٹر ورتھ نے کام کیا۔ وہ 1812ء سے 1818ء تک کوونٹری کے ایم پی رہے اور 1820ء سے 1826ء تک ڈوور کے لیے اور اس دن کی حکومت کو آزادانہ حمایت دی۔ وہ ایک وسیع النظر ویزلیان تھا اور اگست 1819 میں ویزلیان میتھوڈسٹ مشنری سوسائٹی کا جنرل خزانچی مقرر کیا گیا، یہ عہدہ اس نے اپنی موت تک برقرار رکھا۔
انتقال
وہ 30 جون 1826ء کو بیڈفورڈ اسکوائر ، لندن میں اپنے گھر میں 56 سال کی عمر میں انتقال کر گئے۔
حوالہ جات
زمرہ:مملکت متحدہ ارکان پارلیمان 1820–26ء زمرہ:مملکت متحدہ ارکان پارلیمان 1812–18ء زمرہ:کووینٹری کی شخصیات زمرہ:1826ء کی وفیات زمرہ:1770ء کی پیدائشیں
یوٹاہ ویلی یونیورسٹی
یوٹاہ ویلی یونیورسٹی ریاستہائے متحدہ امریکا کا ایک جامعہ و ریاستہائے متحدہ کا عوامی تعلیمی ادارہ جو یوٹاہ میں واقع ہے۔
حوالہ جات
زمرہ:1941ء میں قائم ہونے والے تعلیمی ادارے زمرہ:یوٹاہ کاؤنٹی، یوٹاہ میں جامعات اور کالج زمرہ:یوٹاہ میں 1941ء کی تاسیسات زمرہ:یوٹاہ میں جامعات اور کالج زمرہ:Articles using infobox university زمرہ:Short description is different from Wikidata
اتفاق ہسپتال
اتفاق ہسپتال (Ittefaq Hospital) ماڈل ٹاؤن، لاہور، پنجاب، پاکستان میں ایک نجی ہسپتال ہے۔
بیرونی روابط
زمرہ:لاہور میں ہسپتال زمرہ:ماڈل ٹاؤن، لاہور
ثعلبہ بن ساعدہ
ثعلبہ بن ساعدہ غزوہ احد میں مرتبہ شہادت پر فائز ہونے والے صحابی رسول ہیں۔ ثعلبہ بن ساعدہ ابن مالک بن خالد بن ثعلبہ بن حارچہ بن عمرو بن خزرج بن ساعدہ بن کعب بن خزرج اکبر بن ثعلبہ انصاری احد میں شہید ہوئے یہ عروہ اور زہری کا قول ہے۔ انکا تذکرہ ابن مندہ اور ابو نعیم نے لکھا ہے۔
حوالہ جات
زمرہ:شہداء غزوہ احد زمرہ:3ھ کی وفیات
ہیو بٹر ورتھ
انتقال
وہ 25 ستمبر 1915ء کو ہوج، بیلجیم میں ایکشن میں مارے گئے۔ اس کی عمر 29 سال تھی۔ وانگانوئی کالجیٹ نے خراج تحسین پیش کرتے ہوئے کہا کہ "اس کی ڈیوٹی کے لیے بے لوث لگن کی زندگی کئی سالوں تک ان لوگوں کے لیے نمونہ کے طور پر کام کرے گی جن کو انھیں جاننے کی خوش قسمتی ملی"۔
حوالہ جات
زمرہ:پہلی جنگ عظیم کی برطانوی فوجی شخصیات زمرہ:ویلٹشائر کے کرکٹ کھلاڑی زمرہ:جامعہ آکسفرڈ کے کرکٹ کھلاڑی زمرہ:میریلیبون کرکٹ کلب کے کرکٹ کھلاڑی زمرہ:انگریز رگبی یونین کھلاڑی زمرہ:انگلستان کے کرکٹ کھلاڑی زمرہ:1915ء کی وفیات زمرہ:1885ء کی پیدائشیں
کینتھ برن
کلب کی سطح پر
برن کئی سالوں تک تسمانیہ کرکٹ میں ایک شاندار بلے باز تھا، پہلے اپنے آبائی شہر رچمنڈ کرکٹ کلب اور پھر اعلیٰ پروفائل ویلنگٹن کرکٹ کلب کے لیے کھیلا۔ اس نے کرکٹ کے تمام درجات میں 41 سنچریاں بنائیں، ان میں سے دو 350 سے زیادہ رنز، اور ان میں سے چھ 1895-96ء کے سیزن میں لگاتار اننگز میں۔ ہم مرتبہ کے بغیر، وہ بلاشبہ کلب اور فرسٹ کلاس سطح پر تسمانیہ کے 1890ء کی دہائی کے بہترین بلے باز تھے، جس نے اپنے پورے کیریئر میں 11 مواقع پر تسمانیہ گریڈ کرکٹ کی بیٹنگ اوسط کی قیادت کی۔ اس نے 1889-1900ء کے سیزن میں 133.00 کی اوسط سے 1,200 رنز بنا کر اور 1895-96ء میں بریک او ڈے کے خلاف ویلنگٹن کے لیے 123 ناٹ آؤٹ اور 213 ناٹ آؤٹ اسکور کر کے دو طویل عرصے سے قائم آسٹریلوی کلب کرکٹ ریکارڈز بھی بنائے۔ آسٹریلیا میں ایک ہی میچ میں سنچری اور ڈبل سنچری بنانے والے پہلے کھلاڑی بن گئے۔ کلب کرکٹ سے ریٹائرمنٹ کے وقت تک، برن نے 12,163 رنز بنائے تھے، جو اب بھی مقابلے کی تاریخ کا دوسرا سب سے بڑا مجموعہ ہے۔ 1950ء کی دہائی میں 16,000 رنز بنانے والے صرف رونالڈ مورسبی کے پاس زیادہ ٹوٹل ہے۔ برن نے اپنے کلب کیرئیر میں 362 وکٹیں بھی حاصل کیں۔
انتقال
ایڈون جیمز کینتھ برن 20 جولائی 1956ء کو ہوبارٹ، تسمانیہ میں 93 سال اور 307 دن کی عمر میں انتقال کر گئے۔
حوالہ جات
زمرہ:آسٹریلیا ٹیسٹ کرکٹ کھلاڑی زمرہ:ہوبارٹ کی شخصیات زمرہ:1956ء کی وفیات زمرہ:تسمانیا کے کرکٹ کھلاڑی زمرہ:آسٹریلیا کے کرکٹ کھلاڑی زمرہ:تسمانیا کے کرکٹر زمرہ:Short description is different from Wikidata زمرہ:ہوبارٹ کے کھلاڑی
شابران ضلع
شابران ضلع آذربائیجان کا ایک district of Azerbaijan جو آذربائیجان میں واقع ہے۔
تفصیلات
شابران ضلع کا رقبہ 1,090 مربع کیلومیٹر ہے اور اس کی مجموعی آبادی 53,000 افراد پر مشتمل ہے۔
حوالہ جات
زمرہ:شابران ضلع زمرہ:آذربائیجان کے اضلاع زمرہ:ویکی ڈیٹا سے مطابقت رکھنے والی مختصر تفصیل
29 اگست
حوالہ جات
زمرہ:اگست زمرہ:ایام سال
آر کیو - 170 سينٹينل
آر کیو 170 (انگریز میں :Lockheed Martin RQ-170 Sentinel) امریکا کا بغیر پائلٹ کا ایسا جاسوس طیارہ ہے جو سطح زمین سے پندرہ کلومیٹر کی اونچائی پر راڈار پر نظر آئے بغیر جاسوسی کا کام انجام دیتا ہے۔ .اس۔ امریکی کمپنی لاک ہیڈ مارٹن نے بنایا ہے۔.
تاریخ
آر کیو ون کوڈ اس جاسوس طیارے کا نام ہے جو اس کے غیر مسلح ہونے کی علامت ہے۔ اس کے پروں کا درمیانی فاصلہ بیس میٹر اور وزن تقریبا تین ہزار پانچ سو کلوگرام ہے۔ اس طیارے کا اصلی اورالیکٹرونک سسٹم پروں کے اندر لگایا ہے لیکن اس کی حقیقت و ماہیت کا اندازہ صرف طیارے کی ظاہری شکل دیکھ کر ہی لگایا جا سکتا ہے۔ مثال کے طور پر یہ طیارہ یقینا الیکٹرو آپٹیکل ٹی وی سسٹم کا استعمال کرتا ہے جس کا سیٹلائٹ سے رابطہ ہوتا ہے اور یہ 256 بائٹ پاس ورڈ کا استعمال کرتا ہے۔ اس قسم کے رابطوں کی دس سے گيارہ عدد کے کوڈ سے حفاظت کی جاتی ہے جو مواصلات کی دنیا میں قابل ذکر سکیورٹی کے حامل تصور کیے جاتے ہیں۔ مشرق وسطی میں اس جاسوس طیارے کی موجودگي کی پہلی خبریں تقریبا چار سال قبل میڈیا میں آئی تھیں کہ جب پہلی بار اس طیارے کو افغانستان کے قندھار ہوائی اڈے پر مشقیں کرتے ہوئے دیکھا گيا۔
جاسوسی آپریشن
اگست 2010 سے کہ جب پاکستان میں اسامہ بن لادن کی موجودگی کا امکان قوی ہو گیا، افغانستان میں آر کیو 170 کے آپریشنوں میں ایک بار پھر تیزی آ گئی۔ خاص طور پر اس لیے بھی کہ اس بار ایک ٹی وی رابطہ سسٹم بھی اس کے ساتھ منسلک کیا گيا۔ کہا جاتا ہے کہ آر کیو 170 کے یونٹوں نے اس عرصے کے دوران اس علاقے کی چوبیس گھنٹے نگرانی کی جس کے بارے میں کہا جاتا تھا کہ اسامہ بن لادن وہاں چھپا ہوا ہے۔ مبینہ طور پر یہ آپریشن جس میں امریکی کمانڈوز نے پاکستان کے شہر ایبٹ آباد میں اسامہ بن لادن کی خفیہ رہائش گاہ پر حملہ کیا اور جس میں وہ امریکی فوجیوں کے ہاتھوں مارا گیا، آر کیو170 کی تیز نگاہوں کی نگرانی میں انجام پایا۔ امریکی صدر باراک اوباما نے اس آپریشن کو براہ راست دیکھا اور اس کی نگرانی کی اور پاکستان کا فضائی دفاع کا سسٹم اس پورے عرصے کے دوران جاسوس طیارے کی پاکستان میں موجودگی سے لاعلم رہا۔ پاکستان کی فضائی حدود کی سنگین خلاف ورزی پر پاکستانی حکام نے سخت غصے کا اظہار کیا۔ ایران میں امریکی ڈرون طیارے کو بحفاظت اتار لینے کے بعد اب پاکستان میں بھی بعض حلقے اس بات پر زور دے رہے ہیں کہ پاکستان پر امریکا کے ڈرون حملوں کو روکا جائے اور نہ رکنے کی صورت میں ان طیاروں کو مار گرایا جائے۔ بہرحال ایران کی جانب سے امریکا کا ڈرون طیارہ شکار کیے جانے کے بعد اب امریکا کی اس میدان مین ٹیکنالوجی کی برتری کا بھرم ٹوٹ گیا ہے اور امریکا کے اس مہنگے پروجیکٹ کے مستقبل پر سوالیہ نشان لگ گيا ہے۔
زمرہ:ایک-انجن والا جیٹ طیارہ زمرہ:بغیر پائلٹ کا طیارہ زمرہ:کامنز زمرہ جس کا ربط ویکی ڈیٹا پر ہے زمرہ:مخفہ ہوائیہ زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
محمد بن حسن شیبانی
امام محمد بن حسن شیبانی تبع تابعین میں سے ہیں۔آپ امام شافعی رحمہ اللّٰہ کے استاد اور امام اعظم ابو حنیفہ رحمہ اللّٰہ کے شاگرد اور مشیر خاص تھے۔امام ابو یوسف کے بعد آپ جید شاگرد تھے۔ استاد کے نظریات کو تدوین کرنے میں ان کی محنت بھی شامل تھی۔ فقہ حنفی کے اولین مرتب،جو امام محمد کے نام سے مشہور ہیں۔آپ نے 189ھ میں وفات پائی ۔
شیبان کی نسبت
نسبت شیبان کے متعلق مختلف آراء ہیں بعض کہتے ہیں کہ یہ قبیلہ کی طرف نسبت ہے اور بعض محققین کے نزدیک نسبت ولائی ہے کیونکہ آپ کے والد بنو شیبان کے غلام تھے۔
پیدائش
اصل میں ان کا قریہ حرستا ہے یہ غوطہ دمشق کے قریب ہے جبکہ ان کی پیدائش واسط میں ہوئی اور زیادہ زندگی كوفہ میں گزاری۔
ولادت
ان کا سنہ ولادت 132ھ یا 135ھ ہے۔ ان کے والد دمشق کے ایک گاؤں حرستا ( ابن سعد نے لکھا ہے کہ یہ جزیرہ) کے رہنے والے تھے، ان کے والد فوجی ملازمت کے سلسلہ میں شام آئے اور وہیں سکونت پذیر ہوگئے، خطیب بغدادی کا خیال ہے کہ وہ دمشقی تھے اور وہاں سے واسط چلے آئے تھے، قاضی ابوحازم کا بیان ہے کہ وہ قریۂ رملہ (فلسطین) کے قریب کے رہونے والے تھے ان بیانات میں زیادہ تضاد نہیں ہے، ہوسکتا ہے کہ ان کے والد نے شامی لشکر کی ملازمت کے سلسلہ میں ان تمام مقامات پر قیام کیا ہوا سلیے کہ حرستا اور رملہ دونوں شام کے ملحقہ علاقے ہیں اور جزیرہ بنوشیبان کی چراگاہ تھی اور وہاں برابر ان کی آمدورفت رہا کرتی تھی، اس بنا پر امام محمد کے وطن کی نسبت اس طرف ہو جانا کوئی تعجب خیز نہیں ہے؛ لیکن یہ غلط ضروری ہے ہم نے اس سلسلہ میں سمعانی اور امام نووی کے بیانات کوترجیح دی ہے) کے رہنے والے تھے، ترکوطن کرکے یابہ سلسلۂ ملازمت عراق آئے اور وہیں کے ایک گاؤں واسط میں سکونت اختیار کرلی، امام محمد یہیں سنہ132ھ میں پیدا ہوئے (بعض روایتوں میں ان کا سنہ ولادت سنہ135ھ اور بعض میں سنہ131ھ درج ہے؛ لیکن صحیح سنہ 132ھ ہے)۔
تعلیم و تربیت
واسط میں ابھی عمر کے چند ہی سال گذرنے پائے تھے کہ ان کے والد وہاں سے شامی لشکر کے ساتھ کوفہ چلے آئے اور پھر وہیں مستقل بود و باش اختیار کرلی، کوفہ اس وقت علم و فن کا مرکز اور علماء و مشائخ کا گہوارہ تھا، علمی اعتبار سے اسے تمام ممالکِ اسلامیہ میں ام البلاد کی حیثیت حاصل تھی؛ اسی مادرِ علمی کی آغوش میں امام محمد رحمہ اللہ علیہ کی تعلیم وتربیت کا آغاز ہوا اور اسی ماحول میں انہوں نے نشوونما پائی، سب سے پہلے قرآن کی تعلیم ہوئی، اس کے بعد ادب ولغت کی ابتدا کی گئی ادب ولغت کی ابتدائی تعلیم کے بعد کوفہ کے بڑے بڑے شیوخ کے درس میں شریک ہونے لگے، فطری استعداد وصلاحیت اور کوفہ کے علمی ماحول نے کم سنی ہی میں انہیں ایک جوہر قابل بنادیا۔
امام ابوحنیفہ کی خدمت میں آمد
ابھی تیرہ چودہ سال کا سن تھا کہ ایک مسئلہ دریافت کرنے کی غرض سے امام ابوحنیفہ رحمہ اللّٰہ علیہ کی خدمت میں حاضر ہوئے ، وہ مسئلہ یہ تھا کہ اگر نابالغ عشاء کی کی نماز پڑھ کر سوجائے اور اسی رات میں وہ بالغ ہو تو عشاء کی نماز دہرائے گا یانہیں؟ امام ابوحنیفہ رحمہ اللہ نے اثبات میں جواب دیا، یہ سوال چونکہ انہوں نے اپنے متعلق کیا تھا، اس لیے وہاں سے فوراً اٹھے وضو کیا اور مسجد کے ایک گوشہ میں جا کر عشاء کی نماز دہرائی، امام صاحب رحمہ اللہ نے یہ دیکھ کر حاضرین سے فرمایا کہ انشاء اللہ یہ لڑکا رشید ہوگا۔
امام صاحب سے شرف تلمذ
گویہ ایک معمولی واقعہ تھا؛ لیکن یہی واقعہ تحصیل فقہ اور امام ابوحنیفہ رحمہ اللہ علیہ سے ان کی عقیدت و تلمذ کا سبب بن گیا؛ چنانچہ کچھ دنوں کے بعد وہ پھرامام صاحب کی خدمت میں حاضر ہوئے اور حلقہ تلمذ میں داخل ہونے کی خواہش ظاہر کی امام صاحب رحمہ اللہ کا دستور تھا کہ وہ قرآن کو مستحضر کیے بغیر کسی کو اپنے حلقۂ درس میں بہت کم لیتے تھے، حسب دستور ان سے بھی فرمایا کہ قرآن کو حفظ کر لو؛ پھر میرے پاس آؤ، ایک ہفتہ کے بعد وہ اپنے والد کے ساتھ دوبارہ امام صاحب کے پاس آئے اور عرض کیا کہ میں نے قرآن حفظ کر لیا اس کے بعد انہوں نے کوئی مسئلہ دریافت کیا، امام صاحب نے ان سے پوچھا کہ یہ مسئلہ تم کسی سے سن کر دریافت کر رہے ہو؟ یا تمہارا طبع زاد ہے؟ امام محمد رحمہ اللہ نے کہا: کہ یہ سوال خود میرے ذہن میں آیا ہے، امام صاحب رحمہ اللہ نے ان سے فرمایا کہ تم توبڑے لوگوں جیسا سوال کرتے ہو، تم برابر میرے حلقۂ درس میں آتے جاتے رہو اس کے بعد امام محمد رحمۃ اللہ علیہ مستقل طور پر امام صاحب کے سلسلۂ تلامذہ میں داخل ہو گئے اور ہمیشہ سفر و حضر میں ان کے ساتھ ساتھ رہے اور ان کی حیات تک کسی دوسرے حلقۂ درس میں نہیں گئے۔
امام ابویوسف کی شاگردی
امام محمد کو امام صاحب سے صرف چار برس استفادہ کا موقع ملا؛ لیکن یہ مدت فقہ جیسے دقیق اور وسیع فن کے لیے کافی نہیں تھی، اس لیے انہوں نے امام صاحب رحمۃ اللہ علیہ کی وفات کے بعد امام ابو یوسف رحمہ اللہ کی طرف رجوع کیا جو امام صاحب کے محبوب اور سب سے زیادہ ذی علم تلامذہ میں تھے اور ان کے حلقہ درس میں جاکر فقہ کی تکمیل کی اور بجز چند آخری سالوں کے (آخری سالوں میں عہدۂ قضا کے معاملہ میں جس کا تذکرہ آگے آئیگا ان سے اور امام ابو یوسف سے کچھ شکر رنجی ہوگئی تھی، جس کی وجہ سے دونوں کی ایک دوسرے کے یہاں آمدو رفت بند ہوگئی تھی ان سے وہ بہت کم جدا ہوئے، امام ابو یوسف علم اور عمر دونوں میں امام محمد رحمہ اللہ سے بڑے تھے؛ لیکن اس کے باوجود وہ امام محمد کا کافی لحاظ کرتے تھے، طحاوی نے اسماعیل بن حماد سے روایت کی ہے کہ امام محمد کا دستور تھا کہ وہ بالکل سویرے دوسرے شیوخ کے حدیث کی مجلسِ درس میں چلے جایا کرتے تھے اور ہم لوگ علی الصباح امام ابو یوسف کی مجلس فقہ میں پہنچ جاتے تھے، امام محمد جب وہاں سے امام ابو یوسف کے درس میں واپس آتے تواس وقت تک بہت سے مسائل گذر چکتے تھے؛ لیکن جب وہ آجاتے توامام ابویوسف رحمہ اللہ ان تمام مسائل کوپھران کے لیے دہراتے۔ امام محمد بھی ان کے مرتبہ شناس تھے؛ چنانچہ جب امام ابویوسف رحمہ اللہ بغداد کے قاضی تھے، امام محمد نے کوفہ سے انہیں لکھا کہ میں آپ کی ملاقات کے لیے بغداد آنا چاہتا ہوں؛ لیکن امام ابویوسف رحمہ اللہ نے لکھا کہ اہلِ کوفہ کوآپ سے فائدہ پہنچ رہا ہے؛ یہاں آنے میں ان کا نقصان ہوگا، ان کوفائدہ پہنچائے امام محمد رحمہ اللہ فرماتے تھے کہ علم کی توقیر کرنی ہمیں امام ابویوسف نے اس طرح سکھائی کہ جب میں پہلی بار امام صاحب کی خدمت میں گیا تومجلس میں پہنچ کرمیں نے پوچھا کہ امام ابوحنیفہ رحمہ اللہ کون صاحب ہیں؟ امام ابویوسف رحمہ اللہ نے اشارہ سے مجھ سے کہا کہ بیٹھ جاؤ! جب میں بیٹھ گیا توانہوں نے اشارہ سے بتایا کہ فلاں صاحب ہیں (حنفی فقہاء کی اصطلاح میں امام صاحب اور امام ابویوسف رحمہم اللہ کو شیخین کہا جاتا ہے) سوال کا یہ طریقہ پسندیدہ نہیں تھا، اس لیے انہوں نے ٹوکا۔
تحصیلِ حدیث
قرآن و فقہ کے علاوہ حدیث کا ذوق بھی امام محمد کو شیخین رحمہ اللہ ہی کی صحبت میں پیدا ہو چکا تھا؛ لیکن اس حلقہ درس کی اصلی خصوصیت فقہ و قرآن تھی اس لیے ان کو کسی ایسے استاد کی ضرورت تھی جو خالص حدیث کا ذوق رکھتا ہو، اس کے لیے انہوں نے دربارِ نبوی صلی اللہ علیہ وسلم کا رُخ کیا اور امام مالک رحمہ اللہ کی خدمت میں حاضر ہوئے۔
امام مالک رحمہ اللہ سے سماعِ حدیث
کوفہ و بصرہ میں بڑے بڑے شیوخ حدیث موجود تھے، مکہ میں سفیان بن عیینہ اور خراسان میں عبداللہ بن مبارک مرجع الخلائق تھے؛ خود مدینہ منورہ میں ابراہیم ابن محمد اور عبیداللہ بن محمد وغیرہ کے حلقہ درس قائم تھے؛ لیکن امام مالک رحمہ اللہ کے درسِ حدیث کی چند ایسی خصوصیتیں تھیں، جن کی وجہ سے حدیث میں وہ ساری دنیائے اسلام کے مرکز توجہ بن گئے تھے اور یہی چیز امام محمد کوکشاں کشاں کوفہ سے کئی سو میل دور مدینہ لے گئی، یہ ان کی خوش قسمتی تھی کہ انہیں جس طرح فقہ کی تعلیم کے لیے امام ابوحنیفہ رحمہ اللہ جیسا استاد ملا؛ اسی طرح حدیث کی تحصیل کے لیے اس وقت کے سب سے بڑے شیخ کی صحبت نصیب ہوئی۔
مدینہ میں قیام کی مدت
امام محمد تین برس تک دیارِ نبوی صلی اللہ علیہ وسلم میں رہے اور بالالتزام امام مالک سے سماع حدیث کرتے رہے؛ انہوں نے کم وبیش سات سو (700) حدیثیں اُن سے سنیں، خود فرماتے ہیں: اقمت علی باب مالک ثلاث سنین اواکثر وسمعت منہ سبعمائۃ حدیث۔ ترجمہ:میں امام مالک رحمہ اللہ کے دروازہ پرتین برس یا اس سے زیادہ قیام پذیر رہا اور اس مدت میں سات سو حدیثیں ان سے سنیں۔ (یہ بات قابل غور ہے کہ امام محمد مسلسل تین برس تک امام مالک رحمہ اللہ کی خدمت میں رہے؛ لیکن ان سے صرف سات سو حدیثیں سماع کیں، آخر اس قلتِ سماع کی کیا وجہ ہے؟)
قلتِ سماع کی وجہ
(بعض روایتوں سے پتہ چلتا ہے کہ اس قلتِ سماع کی وجہ یہ تھی کہ امام مالک رحمہ اللہ، امام محمد رحمہ اللہ کے کثرتِ سوال اور مسائل میں زیادہ کرید کرنے کی وجہ سے جو علمائے عراق کا خاصہ تھا؛ کچھ کبیدہ خاطر ہوگئے تھے، جن کی وجہ سے وہ ان کو مؤطا کا سماع نہیں کراتے تھے، وہ مسجد کے ایک گوشہ میں بیٹھے رہتے تھے، لوگ مسجد میں امام مالک سے مسائل دریاف تکرنے آیا کرتے تھے، وہ حدیث وآثار کی روشنی میں جو کچھ جواب دیتے تھے، امام محمد رحمہ اللہ اسے حفظ کرتے جاتے تھے، اس طرح تین برس میں انہوں نے سات سو حدیثیں سنیں، اس روایت کے نقل کرنے کے بعد ابن البزار کردری لکھتے ہیں، وانما کان یفعل ذالک لماکان بینہ وبین الامام، ترجمہ: امام محمد ایسا اس لیے کرتے تھے کہ ان کے اور امام مالک کے درمیان کچھ شکر رنجی تھی کردری نے یہ روایت حافظ ابوالعلاء کے واسطہ سے نقل کی ہے، روایت کا پورا سلسلۂ سند معلوم نہیں ہوسکا کہ راویوں کی جرح یا تعدیل کی جاسکے؛ بہرِحال سند کے اعتبار سے روایت کا جوپایہ بھی ہو؛ لیکن اپنے متن اور مفہوم کے اعتبار سے صحیح معلوم ہوتی ہے، اس لیے کہ امام محمد جیسا شخص جو برسوں امام ابوحنیفہ رحمہ اللہ علیہ اور امام ابویوسف کی مجلس فقہ وحدیث کا خوشہ چین رہ چکا ہے اور جوذکاوت اور قوت ِحافظہ کی بھی غیرمعمولی دولت سے بہرہ ور ہو، اتنی لمبی مدت میں اس کا صرف سات سوحدیثوں کا سماع کرنا تعجب خیز معلوم ہوتا ہے، جب کہ ان سے کم درجہ کے لوگ اس سے کم مدت میں کئی گنا زیادہ حدیثیں سماع اور حفظ کرلیا کرتے تھے اور پھر امام محمد گھر بار چھوڑ کر امام مالک کی خدمت میں اسی غرض سے گئے تھے؛ اگریہ روایت صحیح ہے تواس سے امام محمد کے عزم واستقلال اور تحصیل حدیث کے غیر معمولی شوق کا پتہ چلتا ہے؛ یہاں یہ بات بھی قابل ذکر ہے کہ امام محمد نے مؤطا میں امام مالک کی سند سے جو مرفوع یا غیرمرفوع روایتیں نقل کی ہیں ان کی تعداد 1005 ہے)۔ امام مالک رحمہ اللہ کے علاوہ مدینہ منورہ کے دوسرے شیوخِ حدیث سے بھی انہوں نے استفادہ کیا، اس کی تفصیل آگے آئے گی۔
شیوخِ حدیث کی تعداد
امام صاحب کی صحبت اور امام ابویوسف اور امام مالک سے استفادہ کے بعد کسی دوسرے استاد کی ضرورت نہیں تھی؛ لیکن پھر بھی ہر شیخ اور ہر استاد کے درس کی کچھ نہ کچھ علیحدہ خصوصیت ہوتی ہے، جس میں وہ اپنے ہمعصروں سے ممتاز ہوتا ہے؛ نیز اس وقت کا یہ عام دستور بھی تھا کہ طلبہ جس قدر زیادہ سے زیادہ اساتذہ اور شیوخ کی خدمت میں پہنچ سکتے تھے، پہنچ کران سے استفادہ اور روایت کرتے تھے، اس سے یہ فائدہ ہوتا تھا کہ جو علمی جواہر پارے سیکڑوں گوشوں میں منتشر ہوتے تھے، اس طرح ایک جگہ سمٹ جایا کرتے تھے؛ چنانچہ امام محمد بھی اس غرض سے اس وقت کے تمام قابل الذکر شیوخ کی خدمت میں حاضر ہوئے اور ان سے استفادہ کیا۔
امام محمد نے اپنی کتابوں میں جن لوگوں سے روایتیں کی ہیں، ان کی تعداد سو سے متجاوز ہے (صرف کتاب الحج میں جن لوگوں سے روایتیں کی ہیں، ان کی تعداد 108/ہے اور کتاب الآثار میں جن شیوخ سے روایتیں کی ہیں ان کی تعداد 15/ہے؛ لیکن بعض نام دونوں میں مشترک ہیں) لیکن ان سب کا مشار ان کے اساتذہ میں نہیں ہے؛ بلکہ اس میں کافی تعداد ان کے اقران واصاغر کی بھی ہے جن سے انہوں نے روایتیں توکی ہیں؛ لیکن ان کے سامنے زانوے تلمذ تہ نہیں کیا ہے۔ علامہ زاہد الکوثری (انہوں نے عربی میں امام محمد کی سوانح حیات بلوغ الامانی بڑی تحقیق وتدقیق سے لکھی ہے، یہ کتاب مصر سے چھپ کربازار میں آگئی ہے، پہلے میرا ارادہ تھا کہ اسی کاتب کا ترجمہ کردوں؛ مگر اس میں بعض باتیں اپنے ذوق اور اعتدال کے خلاف معلوم ہوئیں، اس لیے اس ارادہ سے باز رہا اور اب مآخذ سے ان کے حالات لکھ رہا ہوں، جہاں اصل مآخذ کی طرف رجوع نہیں کیا جاسکتا ہے، مصنف کی وسعتِ نظر پر اعتماد کرتے ہوئے اس کتاب کا حوالہ دے دیا گیا ہے)نے امام محمد رحمہ اللہ کے شیوخِ حدیث کی تعداد ستر بتائی ہے؛ لیکن انہوں نے مآخذ کا حوالہ نہیں دیا ہے؛ مگر ان کی وسعتِ نظرپراعتماد کرتے ہوئے ہم ان کی دی ہوئی فہرست کویہاں نقل کرتے ہیں، ان میں سے جن ناموں کے مآخذ معلوم ہو سکے ہیں، ان کے حوالے دیدیئے گئے ہیں، مقامات کے لحاظ سے شیوخ کا تذکرہ کیا جاتا ہے: (اس سلسلہ میں کتاب الحج کا ذکر بھی آئے گا؛ لیکن یہ کتاب دارالمصنفین کے کتاب خانہ میں نہیں ہے۔
کوفہ
امام ابوحنیفہ ، امام ابویوسف، اسماعیل بن ابی خالد الاحمسی، سفیان بن سعید الشوریٰ ، مسعر بن کدام، مالک بن مغول، قیس بن ربیع، عمربن زر، بکیربن عام، ابوبکر النہشلی، عبداللہ بن قطاف، محل بن محرز ابصّنی، ابوکدینہ یحییٰ بن المہلب، عبدالرحمن بن عبداللہ عتبہ، اسرائیل بن یونس، بدر بن عثمان، ابوالاحوص، سلام بن سلیم، سلام بن سلیمان، ابومعاویہ انصریر، محمد بن حازم، امام زفر، اسماعیل بن ابراہیم الجبلی، فضیل بن غزواں، حسن بن عمارہ، یونس بن ابواسحاق السبیعی، عبدالجبار بن العباس، محمد بن ابان الصالح القرشی، سعید بن عبیدالطائی، ابوفروہ عروہ بن الجارث، ابوزہیر العلاء بن زہیر رحمہم اللہ۔
مدینہ
امام مالک، ابراہیم بن محمد بن ابی یحییٰ، عبیداللہ بن عمر، عبداللہ بن عمر بن حفص، خارجہ بن عبداللہ ابن سلیمان، محمد بن صلال، ضحاک بن عثمان، اسماعیل بن رافع، عطاف بن خالد، اسحاق بن حازم، ہشام ابن سعید، اسامہ بن زیداللیثی، داؤد بن قیس الفراء، عیسیٰ بن ابی عیسیٰ الخیاط، عبدالرحمن بن ابی الزناد، محمد بن عبدالرحمان بن ابی ذئب چشم بن عراک رحمہم اللہ۔
مکہ
سفیان بن عیینہ، زمعہ بن صالح، اسماعیل بن عبدالملک، طلحہ بن عمرو، سیف بن سلیمان، ابراہیم ابن یزید الاموی، زکریا بن اسحاق، عبداللہ بن عبدالرحمان بن یعلی الثقفی رحمہم اللہ۔
بصرہ
ابوالعوام عبدالعزیز بن الربیع البصری، ہشام بن ابی عبداللہ الربیع بن الضبی، ابوجرہ واصل ابن عبدالرحمٰن، سعید بن ابی عروبہ، اسماعیل بن ابراہیم البصری، مبارک بن فضالہ رحمہ اللہ۔
واسط
عباد بن العوام، شعبہ بن الحجاج، ابومالک عبدالملک رحمہم اللہ۔
شام
ابو عمرو عبدالرحمن الاوزاعی، محمد بن راشد المکحولی، اسماعیل بن عیاش الحمصی، ثور بن یزید الدمشقی رحمہ اللہ۔
خراساں
عبداللہ بن مبارک رحمۃ اللہ علیہ۔
یمامہ
ایوب بن عتبۃ الشیمی رحمۃ اللہ علیہ۔ یہاں صرف ان ستر شیوخ کا تذکرہ کیا گیا ہے، جو ان کے اکابر میں شمار کیے جاتے ہیں؛ ورنہ اقران واصاغر کی تعداد اس سے بہت زیادہ ہے۔
مغازی کی تعلیم
سیرو مغازی حدیث ہی کا ایک شعبہ ہے؛ لیکن اس وقت تک یہ ایک علیحدہ فن ہوچکا تھا اور خاص خاص شیوخ کی تعلیم دیتے تھےاور اہلِ علم خصوصیت سے اس فن کی سند حاصل کرتے تھے، امام محمد نے فن مغازی میں محمد بن عمر الواقدی سے جو اس فن کے مشہور شیخ تھے، استفادہ کیا تھا، واقدی امام محمد کے تلامذہ میں ہیں اور انہوں نے امام محمد سے جامع صغیر خاص طور سے پڑھی تھی، فن مغازی اور سیر میں واقدی کو اس وقت خاص خصوصیت حاصل تھی، اس لیے امام محمد نے ان سے اس فن میں فائدہ اُٹھایا۔
عربیت میں کسائی سے تبادلہ خیالات اور استفادہ
یہ تو نہیں معلوم ہو سکا کہ ادب ولغت کی ابتدائی تعلیم کس سے حاصل کی اور تکمیل کہاں کی؛ لیکن کردری کی ایک روایت سے پتہ چلتا ہے کہ وہ مسند درس پرمتمکن ہونے کے بعد تک پھرادب اور لغت میں ائمہ فن سے تبادلۂ خیالات اور استفادہ کرتے رہے، بشربن یحییٰ کا بیان ہے کہ کسائی نحو اور لغت کے مشہور امام، اکثر امام محمد کے پاس آیا کرتے تھے، ایک روز انہوں نے امام محمد سے کہا کہ آپ لوگ یعنی فقہاء اکثر اپنے کلام کے ثبوت میں یہ جملہ کہا کرتے ہیں کہ اسی طرح لوگ بولتے ہیں اور یہی محاورہ ہے، تو آپ لوگوں کویہ دعویٰ نہیں کرنا چاہیے، عرب کے محاوروں کوتو اس فن کے حذاق ہی جانتے ہیں، امام محمد نے ان کی بات تسلیم نہیں کی او رکہا کہ ہم لوگ اس چیز کوبہتر طور سے جانتے ہیں؛ لیکن جب کسائی کی آمد ورفت ان کے پاس برابر ہوتی رہی اور امام محمد ان کے مبلغ علم سے واقف ہوئے تو ایک روز فرمایا کہ بے شک تم لوگ (لغوییں اور نحوییں) زبان اور محاوروں سے زیادہ واقف ہو، اس کے بعد امام محمد نے ان سے عربیت میں انتقاع حاصل کیا، روایت کے الفاظ یہ ہیں: فانتفع محمد فی العربیۃ۔ ترجمہ:پھرامام محمد نے ان سے عربیت میں استفادہ کیا۔ امام سرخسی رحمہ اللہ نے لکھا ہے کہ کسائی، امام محمد کے خالہ زاد بھائی تھے، سیر کا جوخاص باب کتاب الاعیان ہے جن میں فقہائے حنیفہ نے کمالِ دقیق سنجی سے کام لیا ہے، اس کے لغوی اور نحوی مسائل میں امام محمد نے کسائی سے خاص طور سے مدد لی۔
طالب علمی میں فراغت قلب
اکثروبیشتر اہلِ علم اور ائمہ فن کے سوانح حیات سے معلوم ہوتا ہے کہ ان کا زمانہ طالب علمی بڑی عسرت اور تنگی میں گذرا ہے؛ لیکن امام محمد کے ساتھ خدا تعالیٰ کا یہ بڑا فضل شامل حال رہا کہ ان کی طالب علمی کا پورا زمانہ نہایت خوشحالی اور فارغ البالی میں گذرا اور انہیں کبھی کوئی مالی دقت پیش نہیں آئی، جب تک ان کے والد زندہ رہے ان کی کفالت کرتے رہے، جب ان کا انتقال ہوا تو انہوں نے ترکہ میں ایک بڑی رقم چھوڑی جس کو امام محمد رحمہ اللہ نے اپنی تعلیم پرصرف کیا، خود فرماتے ہیں، مجھے اپنے والد سے تیس ہزار درہم وراثت میں ملے تھے، 15/ہزار میں نے شعر، ادب، لغت اور نحو کی تحصیل پراور 15/ہزار فقہ وحدیث کے حصول پر صرف کیا۔
علم کا فطری ذوق اور مطالعہ میں انہماک
علم وفن کا ذوق امام محمد میں فطری تھا، وہ آغازِ شعور ہی سے مسائل میں ایسی باریکیاں پیدا کرتے تھے کہ بڑوں کی نگاہیں بھی وہاں تک کم پہنچتی تھیں، ان کے اسی فطری ذوق اور استعداد کودیکھ کرامام صاحب نے فرمایا تھا کہ انشاء اللہیہ لڑکا رشید ہوگا، ایک روز ان کے ایک سوال پرفرمایا کہ تم توبڑوں جیسا سوال کرتے ہو، میرےپاس آمد ورفت رکھو۔ محمد بن سماعہ جوان کے خاص تلامذہ میں ہیں، فرماتے تھے کہ امام محمد کومطالعہ میں اس قدر انہماک ہوتا تھا کہ اگرکوئی شخص ان کوسلام کرتا تو انہماک وبے خبری میں (جواب دینے کے بجائے) اس کے لیے دُعا کرنے لگتے؛ پھرجب وہ شخص کچھ اور الفاظ زیادہ کرکے دوبارہ سلام کرتا تووہی الفاظ دہرادیتے تھے۔ (بلوغ الامانی) ان کے نواسے فرماتے ہیں کہ (امام محمد کی وفات کے بعد) میں نے اپنی والدہ سے دریافت کیا کہ نانا گھر میں رہتے تھے توکیا کرتے تھے؛ انہوں نے اشارہ کرکے بتایا کہ فلاں کوٹھری میں رہا کرتے تھے اور گردوپیش کتابوں کا انبار لگارہتا تھا، میں نے مطالعہ کے وقت ان کو کبھی بولتے ہوئے نہیں سنا؛ بجز اس کے کہ وہ آبرو اور ہاتھ کے اشارہ سے اپنی ضرورت بتلادیا کرتے تھے۔ علمی شغف کا یہ حال تھا کہ کپڑے میلے ہوجاتے تھے؛ لیکن جب تک کوئی دوسرا شخص کپڑا نہ بدلوادیتا وہ کپڑے نہیں اُتارتے تھے، گھر میں ایک مرغ پلا ہوا تھا، جورات میں اکثر بانگیں دیا کرتا تھا؛ انہوں نے اہلِ خانہ سے کہا کہ اسے ذبح کردو، اس کی بانگ بے ہنگام کی وجہ سے (علمی) کام میں خلل پڑتا ہے۔ آپ نے گھر میں کہہ رکھا تھا کہ مطالعہ کے وقت مجھ سے دنیا کی کسی ضرورت کا ذکر نہ کیا جائے کہ میرا قلب اس کی طرف متوجہ ہو، جوکچھ کہنا ہو میرے وکیل (منتظم خانہ) سے کہو۔
ذکاوت وذہانت
نہایت ذکی، ذہین اور طباع تھے، ان کے تمام اساتذہ ان کی ذہانت اور ذکاوت کے قائل تھے، امام مالک رحمۃ اللہ علیہ ان کے بارے میں فرماتے تھے کہ مشرق سے اس نوجوان (امام محمد) جیسا کوئی ذکی اور طباع آدمی میرے پاس نہیں آیا حالانکہ اس وقت ان کے درس میں اہلِ مشرق ہی سے عبداللہ بن مبارک رحمہ اللہ، وکیع بن جراح رحمہ اللہ، عبدالرحمن بن مہدی رحمہ اللہ جیسے ائمہ حدیث موجود تھے، امام شافعی رحمۃ اللہ علیہ فرماتے تھے کہ میں نے امام محمد جیسا فربہ اندام، ذکی نہیں دیکھا، دوسری روایت میں ہے کہ میں نے ان کے جیسا عاقل اور فہیم نہیں دیکھا۔ امام ذہبی رحمہ اللہ نے لکھا ہے کہ: وَكَانَ مِنْ أَذكيَاء الْعَالم۔ ترجمہ: دنیا کے ذکی اور فہیم ترانسانوں میں تھے۔
قوتِ حافظہ
فہم و ذکا کے ساتھ ساتھ قوتِ حافظہ کا عطیہ بھی قدرت کی طرف سے انہیں وافر ملا تھا، اوپر ذکر آچکا ہے کہ امام ابوحنیفہ نے ان سے قرآن حفظ کرنے کے لیئے فرمایا توایک ہفتہ کے اندر انہوں نے پورا قرآن حفظ کرلیا۔ ایک مرتبہ امام ابویوسف رحمہ اللہ کے درس میں شریک تھے، امام نے کسی گذشتہ مسئلہ کے متعلق ان سے دریاف تکیا؛ انہوں نے جواب دیا تو امام نے فرمایا کہ یہ جواب صحیح نہیں ہے، امام محمد نے اپنے جواب پر اصرار کیا، تھوڑی سی رد وقدح کے بعد کتاب کی طرف رجوع کیا گیا، امام محمد کا جواب صحیح نکلا؛ پھر امام ابویوسف رحمہ اللہ نے فرمایا کہ: ہکذا یکون الحفظ۔ ترجمہ: حافظ ایسا ہی ہوتا ہے۔
مجلسِ درس
اسی ذکاوت و ذہانت اور علمی ذوق وانہماک کا نتیجہ تھا کہ بیس ہی برس کی عمر میں مسندِ درس کی زینت بنا دئیے گئے اور کوفہ، بصرہ، شام، ہرات، رے، نیشاپور، حلب، بخارا اور اقصائے مغرب؛ غرض دنیائے اسلام کے گوشہ گوشہ سے تشنگانِ علم آکر اس سر چشمۂ علم سے سیراب ہونے لگے۔
تلامذہ
امام محمد رحمہ اللہ کی عمر کا بیشتر حصہ درس وتدریس اور افادہ وتعلیم کے مشغلہ میں گذرا، سیکڑوں اشخاص نے ان کے سامنے زانوے تلمذ تہ کیا ہوگا، ان سب کے ناموں کا استقصا نہایت دشوار ہے، جن تلامذہ کے ناموں کا پتہ چل گیا ہے، ان کی فہرست بھی کافی لمبی ہے، اس لی یہاں ان مشاہیر تلامذہ کا ذکر کیا جاتا ہے، جنھیں کوئی امتیازی حیثیت حاصل تھی: ابوحفص الکبیر البخاری، یہ امام بخاری کے شیوخ میں ہیں، ابوسلیمان موسیٰ بن سلیمان الجوزجانی انہی کی روایت سے ظاہر الروایۃ کی چھ کتابیں مشرق ومغرب میں پہنچیں، امام شافعی، ابوعبیدہ قاسم بن سلام ہروی اپنے وقت کے مجتہد تھے، عمروبن ابی عمرو الحرانی، محمد بن سماعہ التیمی، علی بن معبد بن شداد جامع کبیر اور جامع صغیر کے ایک راوی یہ بھی ہیں، اسد بن فرات ، امام مالک رحمہ اللہ کے خاص شاگرد اور ان کے مسلک کے مدون بھی ہیں اور مدون کے مرتب شیخ سحنوں کے استاد بھی، محمد بن مقاتل الرازی، ابن جریرطبری کے استاد ہیں، یحییٰ بن معین امام جرح وتعدیل ابوجعفر احمد بن محمد بن مہران النسوری، موطا امام محمد کے راوی ہیں، شعیب بن سلیمان الکیسانی کیسانیات کے راوی، علی بن صالح الجرجانی، جرجانیات کے راوی، اسماعیل بن توبۃ القردینی، السیرالکبیر کے خاص راوی، ابوبکر بن ابراہیم نوادر کے راوی، ابوزکریا محی بن صالح، ابوحاتم امام بخاری کے شامی شیوخ میں ہیں، ابوموسیٰ عیسیٰ بن امان البصری، کتاب الحج کے راوی اور کتاب الحج الکبیر اور کتاب الحج الصغیر کے مصنف ہیں، ایک کتاب انہوں نے امام شافعی اور مریسی کے رد میں بھی لکھی تھی، سفیان بن سحبان البصری کتاب العلل کے مصنف ہیں۔
درس کا طریقہ
اس وقت درس وتدریس کے مختلف طریقے رائج تھے، بعض شیوغ اپنے حافظہ پر اعتماد کر کے طلبہ کو زبانی املا کراتے تھے، بعض لوگ، اپنی لکھی ہوئی تحریر تلامذہ میں سے کسی ایک کو دیدیتے وہ اس کی قرأت کرتا جاتا اور عام طلبہ اسے لکھتے یا حفظ کرتے جاتے تھے، امام مالکؒ کے درس کا یہی طریقہ تھا، بعض حضرات کا یہ طریقہ تھا کہ انہیں جوکچھ املا کرانا ہوتا تھا وہ پہلے لکھ لیتے تھے اور پھرخود ہی طلبہ کے سامنے اس کی قرأت کرتے اور طلبہ اسے نوٹ کرتے جاتے تھے، امام محمد کا بھی غالباً عام دستور یہی تھا کہ وہ خود قرأت کرتے تھے۔ یحییٰ بن صالح وحاظی (امام محمد رحمہ اللہ کے شاگرد اور امام بخاری رحمہ اللہ کے شیخ ہیں) فرماتے ہیں کہ ایک مرتبہ حج میں محمدبن حسن کا رفیقِ سفر تھا، ایک روز میں نے ان سے کہا کہ اپنی کسی کتاب کی تحدیث کیجئے؛ انھوں نے کہا اس وقت طبیعت موزوں نہیں ہے، میں نے کہا کہ میں قرأت کرتا ہوں، انہوں نے کہا کہ کیا تم اپنی قرأت کو میرے لیے آسان سمجھتے ہو، میں نے کہا ضرور، اس پر انہوں نے فرمایا کہ نہیں میری قرأت زیادہ آسان ہوگی، اس لیے کہ میں قرأت کروں گا تو محض زبان اور آنکھ استعمال کرونگا؛ لیکن جب تم قرأت کروگے تو مجھے آنکھ، کان اور ذہن تمام اعضا استعمال کرنے پڑیں گے، اس لیے تمہاری قرأت میرے لیے زیادہ مشکل ہوگی۔ اس روایت سے معلوم ہوتا ہ کہ درس میں وہ قرأت کرنا پسند کرتے تھے، اس بن فرأت کا بیان بھی ہے کہ وہ قرأت خود کرتے تھے۔ درس میں طلبہ کے سامنے جوتقریر کرتے تھے، وہ نہایت ہی صحیح اور حشووزوائد سے پاک ہوتی تھی، امام شافعی رحمۃ اللہ علیہ یہ دیکھ کر فرماتے تھے کہ امام محمد جب کسی مئلہ کو لیتے اور اس پرتقریر کرتے تھے، تو کلام میں ایک حرف کی بھی تقدیم وتاخیر نہیں ہوتی تھی، ایسا معلوم ہوتا تھا کہ ان پر قرآن کا نزول ہو رہا ہے۔
راستہ کے وقت درس کا سلسلہ
امام محمد دن کے علاوہ رات کے وقت بھی درس وتدریس کا سلسلہ جاری رکھتے تھے؛ لیکن یہ درس عام نہیں ہوتا تھا؛ بلکہ جوطلبہ دوردراز سے خاص ذوق لے کران کی خدمت میں آتے اور ان کے پاس وقت کم ہوتا تھا توان کے لیے وہ رات کے وقت مجلس درس منعقد کرتے تھے؛ چنانچہ اسد بن فرات قیروان سے ان کی خدمت میں پہنچے تو کچھ روز درس میں شرکت کے بعد انہوں نے امام محمد سے عرض کیا کہ میں ایک کم علم اور مسافرآدمی ہوں، آپ کے درس میں اس قدر مجمع ہوتا ہے کہ مجھے پورے طور پراستفادہ کا موقع نہیں ملتا، امام محمد رحمہ اللہ نے فرمایا کہ تم دن کے وقت عام اہلِ عراق کے ساتھ سماع کیا کرو اور رات کے وقت میرے یہاں چلے آیاکرو، میں تمھیں وقت دونگا، اسد کا بیان ہے کہ میں روزانہ رات کے وقت ان کے یہاں جایا کرتا تھا، جب میں پہنچتا تووہ ایک پیالہ پانی اپنے ساتھ رکھ لیتے اور قرأت ودرس کا سلسلہ شروع کر دیتے، جب رات زیادہ گذرجاتی تومجھے غنودگی طاری ہونے لگتی وہ کہا کرتے کہ پیالہ سے ایک چلو پانی لے کرمیرے چہرے پرچھڑک دیتے؛ پھر درس کا سلسلہ شروع کرتے، جب پھرمجھے غنودگی طاری ہوتی تو پھر ایسا ہی کرتے؛ یہی روزانہ کا معمول ہو گیا تھا ۔ اسد بن فرات کے علاوہ امام شافعی رحمہ اللہ اور ابو عبید کے لیے بھی انہوں نے رات کو مخصوص طور پروقت نکالا تھا (بلوغ الامانی) اس سے اندازۃ ہوتا ہے کہ امام محمد اپنے تلامذہ کے وقت کوکس قدر عزیز رکھتے تھے اور ان کے افادہ کے لیے خو د کتنی مشقتیں برداشت کرتے تھے۔
عورتوں کا درس
کبھی کبھی آپ کے پاس عورتیں بھی استفادہ کے لیے آیا کرتی تھیں، ان کے لیے بھی آپ نے رات ہی کا وقت رکھا تھا، محمد بن سماعہ کا بیان ہے کہ ایک بار دس رومی لونڈیاں انشاء اور عربیت میں ماہر ہوکر (غالباً فقہ میں) استفادہ کے لیے آپ کے یہاں آئی ہوئی تھیں۔
تلامذہ کے ساتھ حسنِ سلوک
تلامذہ کے ساتھ ان کا تلطف اور حسن سلوک صرف درس وتدریس اور وقت کی قربانی ہی تک محدود نہیں تھا؛ بلکہ روپیہ پیسہ کے بارے میں ان کا یہ وصف اور زیادہ نمایاں ہوجاتا تھا ،ایک بار اسد بن فرات کا خرچ چک گیا؛ انہوں نے کسی سے ذکر نہیں کیا، ایک دن امام محمد رحمہ اللہ نے دیکھا کہ وہ پنسرے سے پانی پی رہے ہیں، انہوں نے وجہ دریافت کی اسد نے صرف اتنا کہا میں مسافر آدمی ہوں، امام محمد رحمہ اللہ سمجھ گئے اور پچکے ہورہے اور رات کے وقت خادم کے ذریعہ ان کے پاس اسی دینار بھجوادیے (سونے کے موجودہ بھاؤ کے اعتبار سے دوہزار سے زیادہ روپیے ہوتے ہیں)۔ امام شافی رحمۃ اللہ علیہ کی بھی کئی بار انہوں نے مالی امداد کی، ایک بار انہوں نے پچاس دینار ان کودیئے اور کہا اس میں ننگ وعار محسوس کرنے کی ضرورت نہیں ہے، امام شافعی رحمہ اللہ نے فرمایا اگر مجھے ننگ وعار ہوتا تومجھ پرآپ جواحسانات کرتے ہیں، ان کا بار میں کیوں اُٹھاتا؟ امام محمد دوسرے کے ساتھ حسن سلوک کے موقع پراس مصرع کے مصداق ہوتے تھے: كَأَنَّكَ تُعْطِيهِ الَّذِي أَنْتَ سَائِلُهُ۔ ترجمہ: جب تم کسی کوکچھ دیتے ہو تواس کے سامنے (اپنی عاجزی وکسرنفسی کی وجہ سے) تم اسیے معلوم ہوتے ہوکہ تم خود اس سے مانگ رہے ہو۔ عراق کے زمانہ قیام میں ایک بار امام شافعی رحمۃاللہ علیہ قرض کے سلسلہ میں نظربند کردیئے گئے تھے، امام محمد رحمۃ اللہ علیہ نے قرض خواہ کا قرضہ ادا کرکے انہیں رہا کرایا۔
امام شافعی رحمہ اللہ سے خاص تعلق
امام محمد کوامام شافعی سے برا تعلق خاطر تھا، وہ جب آجاتے تو ضروری سے ضروری کام چھوڑ کران کی طرف متوجہ ہوجاتے تھے، ایک بار کسی ضرورت سے دارالخلافہ جانے کے لیے تیار ہوچکے تھے کہ امام شافعی رحمہ اللہ آگئے؛ انہوں نے دارالخلافہ جانے کا قصد ترک کردیا اور پورے دن ان کے ساتھ مشغول رہے، ایک مرتبہ امام شافعی رحمہ اللہ نے امام محمد کے پاس ایک منظوم خط لکھا کہ وہ اپنی کتابیں عاریۃً بھیج دیں، امام محمد نے اپنی تمام کتابیں ہدیۃً بھیج دیں۔ اس دور میں جب کہ طباعت وکتابت کے موجودہ طریقے رائج نہیں ہوئے تھے کسی کوکوئی کتاب ہدیۃً دے دینا، موجودہ زمانہ کی مطبوعہ کتابوں کا ایک کتب حانہ دینے سے زیادہ مشکل کام تھا، انہی تمام احسانات اور تعلقات کی بنا پرامام شافعی رحمۃ اللہ علیہ فرماتے تھے کہ: لیس علی منۃ فی العلم واسباب الدنیا مالمحمد۔ ترجمہ: علم اور دنیاوی اسباب کے سلسلہ میں مجھ پرامام محمد کا جتنااحسان ہے اتنا کسی دوسرے کانہیں ہے۔ انہی احسانات کی بناپر ابن عبدالبر نے لکھا ہے کہ قیامت تک ہر شافعی پرضروی ہے کہ وہ امام محمد کا ممنون رہے اور ان کی مغفرت کی دُعا کرتا رہے۔
طلبہ کے سوالات کا خندہ پیشانی سے جواب دیتے تھے
اکثر اساتذہ طلبہ کے سوالات اور مسائل میں کرید کرنے سے گھبراتے اور چین بجبیں ہوجاتے ہیں اور بسااوقات غصہ وغضب تک نوبت پہنچ جاتی ہے؛ لیکن امام محمد رحمۃ اللہ علیہ کی یہ خاص خصوصیت تھی وہ عمیق سے عمیق سوال اور دقیق سے دقیق مسائل میں ردوقدح کرنے سے چین بجبیں نہیں ہوتے تھے؛ بلکہ نہایت خندہ پیشانی سے تمام باتوں کا جواب دیتے تھے، امام شافعی رحمۃ اللہ علیہ فرماتے ہیں کہ میں نے جس سے بھی کوئی مسئلہ دریافت کیا اُس کے چہرے کا رنگ بدل گیا لیکن محمد بن حسن اس سے مستثنیٰ تھے، ایک دوسری روایت میں ہے کہ جس سے بھی کوئی دقیق مسئلہ دریافت کیا میں نے دیکھا کہ اس کی پیشانی پرشکن آگئی؛ لیکن امام محمد کا حال اس سے بالکل جدا تھا۔
عہدۂ قضا
امام ابویوسف رحمہ اللہ نے عہدۂ قضا اس مصلحت سے قبول کرلیا تھا کہ اس کے ذریعہ امام صاحب کے مسلک کی ترویج واشاعت ہوگی؛ اسی لیے ان کی خواہش تھی کہ امام محمد رحمہ اللہ بھی اس عہدہ کوقبول کرلیں؛ تاکہ ان کے نقطہ نظر کومزید تقویت ہو، اتفاق سے اسی زمانہ میں (یہ مقام گرمیوں کے زمانہ میں عباسیوں کا دارالخلافہ ہوتا تھا) رقہ میں قاضی کے تقرر کا مسئلہ درپیش ہوا اور اس سلسلہ میں امام ابویوسف سے مشورہ کیا گیاانہوں نے امام محمد رحمۃ اللہ علیہ کے انتخاب کا مشورہ دیا، امام محمد اس وقت کوفہ میں تھے، کوفہ سے بغداد بلائے گئے؛ چنانچہ وہ بغداد آئے اور پہلے امام ابویوسف رحمہ اللہ کے پاس گئے اور ان سے اپنے انتخاب کی وجہ دریافت کی، امام ابویوسف رحمہ اللہ نے ان سے پورا واقعہ بیان کردیا اور کہا کہ میں نے یہ مشورہ اس لیے دیا ہے کہ کوفہ اور بصرہ میں توہمارے مسلک کی بہت کافی اشاعت ہوچکی ہے؛ اگرآپ شام میں چلے جائیں گے تووہاں بھی اس کی ترویج کا ذریعہ پیدا ہوجائے گا، امام محمد رحمہ اللہ نے اس مصلحت کواپنے انتخاب کے لیے پسند نہیں کیا اور کہا کہ اس میں براہِ راست مجھ سے گفتگو کرنی چاہیے تھی، اس گفتگو کے بعد امام ابویوسف رحمہ اللہ نے ان سے یحییٰ برمکی کے پاس چلنے کے لیے کہا، دونوں صاحب یحییٰ برمکی کے پاس گئے، امام ابویوسف رحمہ اللہ نے یحییٰ برمکی سے کہا کہ محمد بن حسن سامنے موجود ہیں، ان سے (عہدۂ قضا کے) معاملات طے کرلیجئے، یحییٰ برمکی نے امام محمد پرایسا دباؤ ڈالا کہ وہ عہدۂ قضا قبول کرنے پرمجبور ہوگئے۔
امام محمد رحمہ اللہ نے عہدۂ قضا قبول توکرلیا؛ لیکن یہ بات چونکہ ان کی طبیعت اور ضمیر کے خلاف ہوئی تھی اور اس کا ذریعہ امام ابویوسف رحمہ اللہ ہوئے تھے؛ اس لیے انہوں نے امام ابویوسف رحمہ اللہ سے ناپسندیدگی کا اظہار کیا اور اس میں اس قدر شدت اختیار کی کہ ان کے یہاں آمدورفت بھی ترک کردی اور مشہور ہے کہ وفات کے بعد ان کے جنازہ میں بھی شرکت نہیں کی (اس سلسلہ میں بعض غلط روایتیں بھی مشہور ہوگئی ہیں، آگے ان پرناقدانہ نظر ڈالی جائے گی) دوسری روایت ہے کہ ہارون رشید نے خود ان کواس عہدہ کے لی منتخب کیا تھا، جب امام محمد کومعلوم ہواتو وہ امام ابویوسف رحمہ اللہ کے پاس گئے اور اپنے گذشتہ تعلقات کویاد دلاکر فرمایا کہ مجھے اس آزمائش میں نہ ڈالیے، امام ابویوسف رحمہ اللہ اُن کولے کریحییٰ برمکی کے پاس گئے، اس نے ان کو ہارون رشید کے پاس بھیج دیا اور اس طرح مجبور ہوکر انہیں یہ عہدہ قبول کرلینا پڑا۔
بے لاگ فیصلہ اور عہدۂ قضا سے برطرفی
امام محمد نے یہ عہدہ بادلِ ناخواستہ قبول کیا تھا، ان کی خواہش کواس میں ذرہ بھی دخل نہیں تھا، اس لیے وہ جب تک اس عہدہ پرفائز رہے، بڑی دیانت داری سے بلاکسی رورعایت کے اس کے فرائض انجام دیتے رہے؛ انہوں نے کبھی اپنے فیصلہ میں خلیفہ وقت یاارکانِ دولت کی پرواہ نہیں کی؛ چنانچہ ان کے قاضی ہونے کے کچھ ہی روز بعد یحییٰ بن عبداللہ کی امان کا قصہ دربار میں پیش ہوا، ہارون نقضِ عہد کرکے یحییٰ برمکی کوسزادینا چاہتا تھا؛ لیکن اس ارادہ کی تکمیل کے لیے قضا کے فیصلہ کی ضرورت تھی؛ چنانچہ تمام قضاۃ دربار میں بلائے گیے، امام محمد بھی موجود تھے، ہارون رشید نے سب سے پہلے امام محمدؒ سے دریافت کیا: انہوں نے فرمایا کہ یحییٰ بن عبداللہ کوجوامان دی جاچکی ہے وہ صحیح ہے اور اس امان کا نقض اور یحییٰ کا قتل کسی طرح جائز نہیں ہے، ان کے بعد ہارون حسن بن زیاد سے مخاطب ہوا؛ انہوں نے کچھ صاف جواب نہیں دیا؛ پھراس نے ابوالبختری وہب بن وہب سے دریافت کیا: انہوں نے ہارون کی مرضی کے مطابق جواب دیا، امام محمد پرعتاب شاہی نازل ہوا اور وہ عہدۂ قضا سے برطرف کردیئے گئے اور انہیں افتا سے بھی روک دیا گیا۔